Cigeľ

250px|maldekstra|eta|Preĝejo de Cigeľ
Cigeľ (hungare Cégely [cEgej], germane Ziegel) estas vilaĝo kaj municipo en Slovakio.

 Situo 
Cigeľ situas en valo de rojo sub monto 971 m alta, fine de sakovojo. Prievidza troviĝas je 6 km.

 Historio 
La loko estis loĝata jam dum la bronzepoko. La unua mencio okazis pri la vilaĝo en 1362 en formo "Luchka", baldaŭe en 1461 kiel "Cyglen". En 1787 loĝis tie 310 vilaĝanoj en 42 domoj, en 1828 369 vilaĝanoj en 52 domoj. En 1910 laŭ la popolnombrado vivis en Cégely 762 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Nyitra (reĝa departemento), al distrikto de Prievidza, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1945 la loĝantoj helpis la partizanojn, sekve la faŝistoj murdis kaj deportis vilaĝanojn. En 2001 vivis en Cigeľ 1003 homoj, (996 slovakoj).

Spite al diversaj provoj pri hungarigo aŭ germanigo, Cigeľ restis pure slovaka.

 Vidindaĵoj 
 romkatolika preĝejo omaĝe al Apostolo Sankta Matiaso de 1762, en 1912 renoviĝis
 monumento
 apudvoja kruco

Kategorio:Municipoj en distrikto Prievidza